b'\n_START_ARTICLE_\nFosfatni minerali\n_START_PARAGRAPH_\nFosfatni minerali so minerali, ki vsebujejo tetraedri\xc4\x8dno koordiniran fosfatni (PO\xe2\x82\x84\xc2\xb3\xe2\x81\xbb) anion skupaj s prosto zamenljivima arzenatnim (AsO\xe2\x82\x84\xc2\xb3\xe2\x81\xbb) in vanadatnim (VO\xe2\x82\x84\xc2\xb3\xe2\x81\xbb) anionom. V kristalno strukturo se prilegajo tudi kloridni (Cl\xe2\x81\xbb), fluoridni (F\xe2\x81\xbb) in hidroksidni (OH\xe2\x81\xbb) anion._NEWLINE_Razred fosfatnih mineralov je obse\xc5\xbeen in raznolik, relativno pogostih pa je le nekaj mineralov.\n_START_SECTION_\nFosfatne kamnine\n_START_PARAGRAPH_\nFosfatna kamnina je splo\xc5\xa1en izraz, ki se nana\xc5\xa1a na kamnine z visoko vsebnostjo fosfatnih mineralov, obi\xc4\x8dajno iz apatitske skupine. Najve\xc4\x8d fosfatnih kamnin se porabi za proizvodnjo umetnih gnojil za kmetijstvo, uporabljajo pa se tudi kot dodatek k \xc5\xbeivalski krmi, konzervans, antikorozijsko sredstvo, v kozmeti\xc4\x8dnih sredstvih, za proizvodnjo fungicidov in keramike, za tehnolo\xc5\xa1ko obdelavo vode in v metalurgiji.'